Diari Oficial de la Generalitat Valenciana


Sumari del DOGV 3191, del 25-02-1998 (1998/1245)

Informació pública de la protocol·lització de l’alternativa tècnica del Programa d’Actuació Integrada per al Desenvolupament del Polígon 2 del Pla Parcial Bon Sol.
-------------------------------------------------------------------------------------------------------------------------------------------------------------------

### Dades del document

Número de DOGV
:   3191

Data del DOGV
:   25-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1245


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública de la protocol·lització de l'alternativa tècnica del Programa d'Actuació Integrada per al Desenvolupament del Polígon 2 del Pla Parcial Bon Sol. [1998/M1245]
  
Jo, Antonio J. Jiménez Clar, notari del Col·legi de València, districte de Dénia, amb residència a Xàbia, done fe:
  
Que pel senyor José Cervera Español, major d'edat, casat, domiciliat a Xàbia (Alacant), carrer de Burgos, número 9, amb document nacional d'identitat número 55025480R i la senyora Vicenta Cervera Español, major d'edat, casada, domiciliada a Xàbia (Alacant), carrer de La Pau, número 3, primer, amb document nacional d'identitat 19082977I, actuant ambdós en el seu propi nom i dret, he estat requerit per a la protocol·lització de l'alternativa tècnica del Programa d'Actuació Integrada per al Desenvolupament del Polígon 2 del Pla Parcial Bon Sol, segons el vigent Pla General d'Ordenació Urbana de Xàbia, i dels projectes que l'acompanyen, d'acord amb el procediment simplicat establit en l'article 48 de la Llei 6/1994, de 15 novembre, de la Generalitat Valenciana, Reguladora de l'Activitat Urbanística, la qual cosa s'ha efectuat mitjançant acta de protocol·lització autoritzada per mi el dia 5 de febrer de 1998 sota el número 178 del meu protocol. I mitjançant aquest edicte, es fa constar:
  
Primer. Objecte i característiques essencials de l'alternativa tècnica
  
És objecte del present Programa d'Actuació Integrada el desenvolupament urbanístic del Polígon 2 del Pla Parcial Bon Sol de la partida Capsades de Xàbia (Alacant), d'una superficie bruta de 13.613,51 metres quadrats, realitzant les obres d'urbanització de l'indicat àmbit d'actuació, reparcel·lant-lo, i convertint els terrenys inicialment aportats a l'esmentada actuació integrada en parcel·les o solars edificables.
  
La documentació aportada pels promotors del programa per a la seua protocol·lització comprén: l'alternativa tècnica del Programa d'Actuació Integrada del Polígon 2 del Pla Parcial Bon Sol, a la partida Capsades de Xàbia (Alacant), projecte de reparcel·lació per a tots els terrenys afectats per l'actuació subscrit per tots els seus propietaris i, finalment, el projecte d'urbanització de l'esmentat àmbit d'actuació.
  
Segon
  
La notaria on estan protocol·litzats els esmentats documents està a Xàbia (Alacant), carrer de l'Historiador Chabàs, número 1, primer.
  
Tercer
  
L'exemplar dipositat a l'Ajuntament de Xàbia s'identifica com l'alternativa tècnica del Programa d'Actuació Integrada del Polígon 2 del Pla Parcial Bon Sol a la partida Capsades de Xàbia (Alacant), projecte de reparcel·lació per a tots els terrenys afectats per l'actuació subscrit per tots els seus propietaris; i, finalment, projecte d'urbanització de l'esmentat àmbit d'actuació.
  
Quart
  
L'advertència que en el termini de 20t dies, comptats des de la publicació de l'últim anunci, qualselvol persona podrà comparéixer en aquesta notaria per a obtindre còpia de l'acta o sol·licitar que se li exhibisca aquesta.
  
Cinqué
  
La possibilitat de consultar a l'Ajuntament de Xàbia les actuacions derivades de la documentació dipositada en aquest i de presentar-hi, per a la seua incorporació a aquelles, durant el tèrmini de 20 dies, comptats a partir de l'última publicació de l'anunci, tant les al·legacions com les alternatives tècniques que pretenguen competir amb l'exposada al públic, així com la possibilitat de presentar les proposicions juridicoeconòmiques per a executar qualsevol de les alternatives.
  
I perquè tinga els efectes oportuns, lliure aquest edicte.